PM Modi ने Man vs Wild में किया एडवेंचर तो Bear Grylls से पाकिस्तानी फैन बोले- हमारे पीएम को भी...  
'मैन वर्सेज वाइल्ड' में पीएम नरेंद्र मोदी आएंगे नजर 
बेयर ग्रिल्स से पाकिस्तानी फैन ने की गजब फरमाइश
सोशल मीडिया पर वायरल हो रही है पोस्ट
PM Modi in Man vs Wild: डिस्कवरी चैनल के एडवेंचर शो 'मैन वर्सेज वाइल्ड (Man VS Wild)' के स्पेशल एपिसोड में प्रधानमंत्री नरेंद्र मोदी (Narendra Modi), बेयर ग्रिल्स (Bear Grylls) के साथ जंगल में खतरों से खेलते नजर आएंगे. पीएम नरेंद्र मोदी और बेयर ग्रिल्स (Bear Grylls) का ये स्पेशल एपिसोड उत्तराखंड के जिम कॉर्बेट नेशनल पार्क (Jim Corbett National Park) में शूट हुआ है. इस शो के जरिए पीएम नरेंद्र मोदी के जीवन का कुछ अलग ही अंदाज देखने को मिलेगा. डिस्कवरी चैनल पर नरेंद्र मोदी का ये स्पेशल एपिसोड 12 अगस्त यानी आज टेलीकॉस्ट होगा. लेकिन इस एपिसोड को लेकर पाकिस्तान के लोगों का दर्द भी छलक रहा है. 
????Sneak peek of the Prime Minister of India @narendramodi as you have never seen him before! ???? Special #ManVsWild with @BearGrylls and PM Modi - this Monday 12 Aug at 9 PM IST on @DiscoveryIn #PMModionDiscovery #India #Survival #nevergiveup - Get ready!
A post shared by  Bear Grylls OBE (@beargrylls) on Aug 10, 2019 at 12:50am PDT
हाल ही में बेयर ग्रिल्स (Bear Grylls) ने अपने इंस्टाग्राम एकाउंट से शो को लेकर एक तस्वीर पोस्ट की है. इसमें उन्होंने पीएम मोदी (Narendra Modi) की तारीफों के पुल बांधे हैं. बेयर ग्रिल्स ने 'मैन वर्सेज वाइल्ड (Man Vs Wild)' का पोस्टर पोस्ट करते हुए लिखा, 'भारत के पीएम नरेंद्र मोदी के साथ मेरे सफर के बाद इतना बड़ा रिस्पांस देने के लिए आप सभी का बहुत शुक्रिया. सुंदर देश भारत में इस तरह के एडवेंचर करके मुझे बहुत गर्व महसूस हो रहा है.' बेयर ग्रिल्स की इस पोस्ट पर लोग खूब कमेंट कर रहे हैं और शो को लेकर अपने सवाल पूछ रहे हैं.
हालांकि बेयर ग्रिल्स (Bear Grylls) की इस पोस्ट पर एक पाकिस्तानी फैन ने भी कमेंट किया है, जिसमें उसने पाकिस्तान के पीएम इमरान खान के साथ एडवेंचर पर जाने की बात कही है. इसका बेयर ग्रिल्स ने कोई रिस्पांस नहीं दिया है.बता दें 'मैन वर्सेज वाइल्ड (Man Vs Wild)' का ये स्पेशल एपिसोड 12 अगस्त को रात 9 बजे प्रसारित होगा. पीएम मोदी और बेयर ग्रिल्स के इस एपिसोड का दर्शक काफी बेसब्री से इंतजार कर रहे थे, हालांकि अब उनका इंतजार खत्म होने ही वाला है.